Alueiden komitean lausunto aiheesta "Komission tiedonanto Euroopan parlamentille ja neuvostolle yhteisön monivuotisesta ohjelmasta Euroopan multimedia-alan tiedontuottajayritysten kehityksen tukemiseksi ja multimediatiedon edistämiseksi syntymässä olevassa tietoyhteiskunnassa (INFO 2000)" CdR 22/96 fin



Virallinen lehti nro C 129 , 02/05/1996 s. 0039



Alueiden komitean lausunto aiheesta "Komission tiedonanto Euroopan parlamentille ja neuvostolle yhteisön monivuotisesta ohjelmasta Euroopan multimedia-alan tiedontuottajayritysten kehityksen tukemiseksi ja multimediatiedon edistämiseksi syntymässä olevassa tietoyhteiskunnassa (INFO 2000)" () (96/C 129/09) Komissio päätti 30. kesäkuuta 1995 pyytää alueiden komitean lausunnon edellä mainitusta tiedonannosta sekä edellä mainitusta ehdotuksesta. Alueiden komitea päätti 18. heinäkuuta 1995 Euroopan yhteisön perustamissopimuksen 198 c artiklan mukaisesti valmistella lausunnon yllä mainitusta aiheesta. Komitean aihetta käsittelevä työ annettiin valiokunta 7:n "Kansalaisten Eurooppa Tutkimus Kulttuuri Nuoriso ja kuluttajat" vastuulle. Valiokunta 3:n "Liikenne ja tietoliikenneverkot" valmisteltavana ollut lisälausunto hyväksyttiin valiokunnan kokouksessa 10. lokakuuta 1995 yksimielisesti. Valiokunta 7 päätti kokouksessaan 5. syyskuuta 1995 liittää lisälausunnon tekstin omaan lausuntoonsa. Valiokunta 7:n esittelijänä oli Daniel Coffey (UK) ja valiokunta 3:n esittelijänä Henning Jensen (DK). Alueiden komitea hyväksyi 17. ja 18. tammikuuta 1996 pitämässään 11. täysistunnossa (tammikuun 18. päivän kokouksessa) yksimielisesti seuraavan lausunnon. 1. Johdanto ALUEIDEN KOMITEA, joka ottaa huomioon Euroopan unionin perustamissopimuksella muutetun Euroopan yhteisön perustamissopimuksen (tuonnempana perustamissopimus) ja erityisesti sen 130 artiklan 3 kohdan, ottaa huomioon komission ehdotuksen, ottaa huomioon lausuntonsa "Kasvua, kilpailukykyä ja työllisyyttä" käsittelevästä valkoisesta kirjasta (), ottaa huomioon lausuntonsa "Kohti eurooppalaista tietoyhteiskuntaa" käsittelevästä komission toimintasuunnitelmasta (), ottaa huomioon merkittäviltä tahoilta tulleet tietoyhteiskuntaa koskevat suositukset, jotka esiteltiin selonteossa "Eurooppa ja yleismaailmallinen tietoyhteiskunta", ottaa huomioon, että neuvosto korosti 28. syyskuuta 1994 () yleisen kilpailukyvyn ja eurooppalaisen tietoteollisuuden kehittämisen merkitystä kulttuuriset erot ja tuotteiden yhteiskunnalliset vaikutukset huomioon ottaen, ottaa huomioon, että 9. 10. joulukuuta 1995 Essenissä kokoontunut Eurooppa-neuvosto korosti tietoteollisuuden merkitystä tietoyhteiskunnan toteutumisessa, ottaa huomioon, että erot jäsenvaltioiden tietoteollisuuden laitteistojen ja hyödyntämisen kehitystahdissa saattavat vahingoittaa yhteisön sisäistä yhtenäisyyttä, ottaa huomioon aikaisemmissa lausunnoissaan esittämänsä ja erityisesti Raphael- ja Socrates-ohjelmaa koskevat huomiot, esittää seuraavat huomiot. 2. Yleistä 2.1. Taustaa 2.1.1. INFO 2000 -ohjelma on osa Euroopan komission käynnistämiä toimia tietoyhteiskunnan kehittämiseksi. Ohjelma kattaa ajanjakson 1996 1999, ja komissio on ehdottanut sen budjetiksi 100 miljoonaa ecua. 2.1.2. Ohjelman tarkoituksena on kannustaa Euroopan tietoteollisuuden tuottajia kehittämään uusia multimedia-alan tietotuotteita ja -palveluja sekä edistää näiden tuotteiden ja palvelujen kysyntää. Kyseessä on monivuotinen ohjelma, joka keskittyy tarkastelemaan siirtymistä suunnitteluvaiheesta elektroniseen julkaisuun ("matka käsikirjoituksesta näyttöpäätteelle") sekä vuorovaikutteisiin mediapalveluihin, jotka tulevat olemaan keskeisiä tekijöitä kehitteillä olevassa tietoyhteiskunnassa. 2.1.3. Komissio luettelee Euroopan unionin multimediateollisuuden vahvuudet ja heikkoudet ja toteaa, että ohjelman avulla voidaan: helpottaa Euroopan multimedia-alan tietoteollisuuden kehittymistä, hyödyntää parhaalla mahdollisella tavalla uusia tietopalveluja Euroopan kasvussa, kilpailukyvyssä ja työllisyydessä, sekä käyttää kehittyneitä tietopalveluja Euroopan kansalaisten ammatillisen, yhteiskunnallisen ja kulttuurisen kehityksen tukemiseen. 2.2. INFO 2000 ja eurooppalaisen tietoyhteiskunnan luominen 2.2.1. Alueiden komitea on tyytyväinen INFO 2000 -ohjelmaan osana ennalta suunniteltuja eurooppalaisia toimia tietoyhteiskunnan luomiseksi. Delors'in valkoisessa kirjassa "Kasvu, kilpailukyky ja työllisyys" korostetaan tietoyhteiskunnan merkitystä. Kirjan mukaan multimediamaailman (ääni teksti kuva) syntyä voidaan pitää teolliseen vallankumoukseen kaltaisena mullistuksena, ja alueiden komitea on myös todennut tietoyhteiskunnan taloudellisen, yhteiskunnallisen ja kulttuurisen merkityksen. 2.2.2. Euroopan komissio on laatinut lukuisia selontekoja tietoyhteiskunnan kehittymisestä. Selontekojen joukossa on Bangemannin raportti "Eurooppa ja maailmanlaajuinen yhteiskunta" sekä Euroopan komission toimintasuunnitelma "Eurooppa kohti tietoyhteiskuntaa". Tietoyhteiskunnan kehitykseen viitataan toistuvasti myös Korfun ja Essenin Eurooppa-neuvostojen kokousten jälkeisissä valtion- ja hallitusten päämiesten tiedonannoissa. 2.2.3. Alueiden komitea on seurannut tarkasti eurooppalaisen tietoyhteiskunnan toteuttamiseksi suunnattuja toimia, ja AK:n kuudennessa täysistunnossa tarkasteltiin toimintasuunnitelmaa "Eurooppa kohti tietoyhteiskuntaa". Alueiden komitea oli tyytyväinen EU:n sitkeisiin ponnisteluihin tietoyhteiskunnan perustamiseksi ja totesi, että tavoitteen saavuttaminen on ensisijaista Euroopan alueiden ja kansalaisten kannalta. Tietoyhteiskunnalla on vaikutuksia myös julkishallinnon virkamiesten toimintaan, koska sen avulla voidaan tarjota entistä tehokkaampia ja avoimempia julkisia palveluja. Tämä on seikka, johon tietoteollisuuden on erityisesti paneuduttava. 2.2.4. Samassa yhteydessä alueiden komitea kommentoi tietoyhteiskunnan mahdollisia kielellisiä ja kulttuurisia vaikutuksia sekä muistutti Euroopan komissiota paikallis- ja alueviranomaisten johtavasta asemasta näissä kysymyksissä. Kielelliset ja kulttuuriset tekijät ovat INFO 2000 -ohjelman tärkeitä osia. AK:n mielestä INFO 2000 -ohjelman päätavoitteet ovat: edistää multimedia-alan tiedontuotantoteollisuuden investointeja kaikilla yhteiskunnan tasoilla, vastustaa kaksijakoista (kahdella eri nopeudella kehittyvää) yhteiskuntaa, edistää uusien sähköisten viestimien käyttöä yhteiskunnan eri aloilla, ja vaikuttaa multimediapalvelujen sisältöön. 2.2.5. Tietoyhteiskunnan kehittäminen on laajasti tarkasteltava kokonaisuus ja merkittävä osa monia EU:n ohjelmia. INFO 2000 -ohjelmassa keskitytään tietoon, mutta tiedon kehittämisen on kuljettava rinnan muiden ohjelmien kanssa ja aivan erityisesti tiedon valtaväylien ja koulutusohjelmien kehittämisen kanssa. Koordinointi muiden ohjelmien kanssa on INFO 2000 -ohjelman rajallisen budjetin vuoksi erittäin tärkeää ja samalla olisi otettava huomioon, että multimedia-alan tuotteiden kohdalla selvän eron tekeminen teknologian, jakelun ja itse tiedon välillä on joskus vaikeaa. Viimeisimpään teknologiaan perustuvat Euroopan laajuiset verkot ovat tiedon valtaväylien luomisen ja kehittämisen kannalta erityisen tärkeitä. 2.2.6. Alueiden komitea on tyytyväinen siihen, että tiedonannossa on määritetty INFO 2000 -ohjelman suhde muihin EU:n ohjelmiin (IT, ACTS, Telematics, Media II, Raphael, Socrates, Leonardo ja yhtenäinen pk-yritysohjelma). Alueiden komitea haluaa kuitenkin huomauttaa, että suhteista rakennerahastoihin ei ole mainintaa. 2.2.7. Rakennerahastot ovat tärkeässä asemassa tietoyhteiskunnan kasvaessa, koska Euroopan unionin tulee välttää alueiden jakaantumista runsaan tiedon ja vähäisen tiedon alueisiin, jotta alueiden taloudelliset erot eivät entisestään lisääntyisi. Yhteys INFO 2000 -ohjelman ja rakennerahastojen välillä on määritettävä. 2.2.8. Erityistä huomiota on kiinnitettävä myös INFO 2000 -ohjelman ja 10 artiklan mukaisen suppean "Yhteistyötä tietoyhteiskunnassa" koskevan ohjelman keskinäiseen täydentävyyteen. Jälkimmäisen ohjelman avulla pyritään kehittämään menetelmiä ja toimia tietoyhteiskunnan kehittämiseksi epäsuotuisimmilla alueilla sekä tietoyhteiskuntahankkeita, jotka ovat yhteydessä alueelliseen kehitykseen yleensä. 2.2.9. Alueiden komitea korostaa koulutuksen merkitystä tietoyhteiskunnassa. Tietoyhteiskunnan ja tietoteollisuuden sovellusten teknologinen edistyminen tulee entisestään korostamaan elinikäisen oppimisen tarvetta. INFO 2000 -ohjelmassa on tärkeää tukea koulutuksen kokeiluhankkeita, joita voidaan kehitellä edelleen Leonardo-, Socrates- ja Euroopan rakennerahaston ohjelmien yhteydessä. 2.2.10. INFO 2000 -ohjelman ja neuvoa-antavien järjestelmien, kuten tietoyhteiskuntafoorumin joka tarkastelee tietoyhteiskunnan kaikkia osa-alueita ja korkean tason yhteiskunnan asiantuntijoiden -ryhmän joka keskittyy tietoyhteiskunnan yhteiskunnallisiin vaikutuksiin välillä on kiinteät suhteet. Alueiden komitea toivoo, että edellä mainittujen ryhmien keskusteluilla ja suosituksilla on vaikutusta INFO 2000 -ohjelman kehittämiseen. 2.3. INFO 2000 alue- ja paikallishallinnon asema 2.3.1. Alueiden komitea seuraa kiinnostuneena INFO 2000 -ohjelmaa sekä muita tietoyhteiskunnan luomiseen tähtääviä pyrkimyksiä, koska niillä saattaa olla huomattavia vaikutuksia kansalaisten elämään ja koska on epätodennäköistä, että tietoyhteiskunnan kasvu jakaantuisi tasaisesti Euroopan unionin alueella. 2.3.2. Alueiden komitea uskoo, että kaikki hallinnon tasot (paikallinen, alueellinen, kansallinen ja eurooppalainen) voivat merkittävällä tavalla edistää tietoyhteiskunnan luomista. Siksi alueiden komitea on tyytyväinen siihen, että ehdotuksessa neuvoston päätökseksi todetaan "ohjelman olevan suunnattu ainoastaan sellaisille alueille, jotka voivat edistää toimintaa Euroopan tasolla" (9.2 kohta). Päätösehdotuksessa todetaan kuitenkin myös, että "kansallisten ja eurooppalaisten tieto-ohjelma-aloitteiden yhteisvaikutusta suositaan". Alueiden komitea muistuttaa komissiota siitä, että lukuisia aloitteita toteutetaan myös paikallisella ja alueellisella tasolla. Alue- ja paikallistasoilla on useissa maissa merkittävä asema julkisen sektorin tietotekniikkaa koskevien kehitysstrategioiden suunnittelussa ja toteuttamisessa. Koska alue- ja paikallistasot vastaavat usein perusrakenteiden alueellisesta ja paikallisesta suunnittelusta, niiden asema tietotekniikan alalla on selvä. Tämän vuoksi on tärkeää, että INFO 2000 -ohjelman neuvoa-antavassa komiteassa on myös alue- ja paikallishallinnon edustajia. 2.3.3. Erityisesti toive Euroopan julkisen alan tietoresurssien hyödyntämisestä edellyttää läheistä kontaktia paikallisiin ja alueellisiin viranomaisiin. Niillä on usein käytössään paljon oleellista tietoa, jota voidaan jakaa nykyisessä tai rakennettavassa televiestintä- tai kaapelitelevisioverkossa. Tämä todettiin mm. alueiden komitean lausunnossa ehdotuksesta komission direktiiviksi kilpailusta telepalvelumarkkinoilla annetun direktiivin 90/388/ETY muuttamisesta ja kaapelitelevisioverkon telepalvelujen tarjontaa koskevien rajoitusten poistamisesta. 2.3.4. Alueiden komitea on samaa mieltä INFO 2000 -asiakirjan kanssa siitä, että tietoyhteiskunnan rakentaminen on ensisijaisesti yksityisen sektorin tehtävä. Asiakirjassa todetaan kuitenkin julkisen alan tärkeä rooli monilla tietoyhteiskunnan osa-alueilla, ja alueiden komitea haluaa korostaa tätä roolia. 2.3.5. Ohjelman onnistumisen kannalta yhteistyömuotojen luominen yksityisten ja julkisten alojen välille on oleellista, ja alueiden komitea on tyytyväinen siihen, että monissa INFO 2000 -ohjelman toimissa julkishallinnon viranomaiset ovat keskeisessä asemassa. Tulevaisuudessa myös julkishallinnon viranomaiset kehittävät tuotteita, joita halutaan markkinoida kaupallisesti. 2.3.6. Alueiden komitea on tyytyväinen julkishallinnon viranomaisten keskeiseen asemaan ohjelmassa. Paikallis- ja aluehallinto tulevat aivan ilmeisesti olemaan keskeisessä asemassa Euroopan julkisen alan tietoja hyödynnettäessä (toimintalinja 2), mutta ei sovi myöskään unohtaa niiden merkitystä multimediatuotteiden ja -palvelujen kysynnän edistämisessä ja tietoisuuden lisäämisessä (toimintalinja 1). Tiedonannossa määritetään lisäksi toimia Euroopan multimediatiedon mahdollisuuksien toteuttamiseksi (toimintalinja 3) ja korostetaan pienten ja keskisuurten yritysten (pk-yritykset) osuutta tässä toiminnassa. Alue- ja paikallishallinto ovat pk-yrityksiä lähinnä toimiva hallinnontaso, jolla on taloudellisia kehittämisstrategioita pk-yritysten perustamisen ja kasvun tukemiseksi. 2.3.7. Tietoyhteiskunnan yhteiskunnallisia ja kulttuurisia vaikutuksia kansalaisten elämään on myös syytä korostaa. Tässä yhteydessä on tärkeää, että INFO 2000 -ohjelman avulla voidaan edistää: tietoyhteiskunnan merkitystä Euroopan kansalaisille, multimediateknologian yhtäläisiä käyttömahdollisuuksia, kulttuurista ja kielellistä monimuotoisuutta, sekä väkivallattomien multimediatuotteiden levittämistä lapsille ja nuorille. 2.3.8. Tietoteknologia-ala laajenee vuosi vuodelta, ja EU:n suurimpia haasteita on tämän teknologian hyödyntäminen yhtenäismarkkinoiden perustamiseksi siten, että samalla kyetään säilyttämään Euroopan kulttuurinen ja kielellinen monimuotoisuus. 2.3.9. Alueiden komitea on saamaa mieltä siitä, että julkishallinnon viranomaiset keräävät ja tuottavat suuria määriä yksityisten ihmisten ja yritysten kannalta kiinnostavaa tietoa, mutta erityistä huomiota tulisi kiinnittää siihen, millaista tietoa julkaistaan ja varmistaa, että suuren yleisön oikeus saada tietoja sekä yksityisen ihmisen oikeus yksityisyyteen ovat tasapainossa keskenään. AK korostaa kuitenkin avoimuuden tarvetta ja että saatavilla on mahdollisimman paljon ilmaista tietoa. Tietoyhteiskuntaa rakennettaessa on ensiarvoista mahdollistaa tiedon saatavuus. Niinpä on otettava huomioon julkisen sektorin ja siltä etenkin kirjastojen asema. Paikallis- ja aluehallinnon käytössä on laajoja tietokantoja ja niillä on arvokasta kokemusta tiedonjulkaisemisen problematiikasta. 3. Erityistä 3.1. INFO 2000 määräraha, tavoitteet ja ohjelman toteutus 3.1.1. Alueiden komitea toteaa seuraavat eurooppalaisen multimedia-alan tietoteollisuuden ongelmat: televiestinnän kustannukset ovat korkeat, multimediamarkkinat ovat noin 3 5 vuotta USA:n vastaavia markkinoita jäljessä ja lisäksi kielellisten ja kulttuuristen erojen vuoksi hyvin hajanaiset, multimediaoikeuksien kauppa ja mahdollisuus Euroopan julkisten alojen tiedon käyttöön ja hyödyntämiseen on huomattavasti hankalampaa kuin muualla maailmassa, ja koska multimedia-alan yhtenäismarkkinat eivät vielä toimi täysipainoisesti, monet tietoteollisuuden tuottajista ovat kansallisesti tai alueellisesti suuntautuneita. 3.1.2. Yllä mainittujen ongelmien vuoksi alueiden komitea on erittäin tyytyväinen INFO 2000 -ohjelman perustamiseen ja sen tavoitteisiin (ks. 2.1.3 kohta). Alueiden komitea on kuitenkin huolestunut siitä, että ohjelman nelivuotiskaudelle on budjetoitu ainoastaan 1 000 miljoonaa ecua, jonka avulla ei välttämättä kyetä saavuttamaan tietoteollisuudelle asetettuja tavoitteita. Siksi täydennettävyys EU:n muiden tietoyhteiskuntaa koskevien ohjelmien kanssa on oleellinen vaatimus. Alueiden komitea on erittäin huolissaan neuvoston viime aikoina ottamasta kohtuuttoman tiukasta linjasta talousarvion supistamiseksi. Sitä paitsi ohjelman rahoituksen ei pidä tulla vain julkiselta sektorilta, vaan myös tietoyhteiskunnan edunsaajilta. 3.1.3. Menestyvä ja uudistuva tietoteollisuus on tärkeä osa pyrkimyksiä perustaa eurooppalainen tietoyhteiskunta. Alueiden komitea on tyytyväinen INFO 2000 -ohjelman pyrkimykseen edistää ensisijaisesti uusien tuotteiden ja palvelujen kehittämistä unohtamatta silti tietoteollisuuden kauaskantoisempia tavoitteita, jotka koskevat mm. mahdollisuutta hyödyntää julkishallinnon tietoja ja tekijänoikeuksia. 3.1.4. Koska ohjelman avulla tuetaan hankkeita, joilla saattaa olla kaupallisia sovelluksia, tuen vaikutuksia tietoteollisuusalan kilpailuun on syytä seurata erityisen huolellisesti. Alueiden komitea on tyytyväinen pk-yritysten samaan huomioon sekä EY:n alhaisempaan rahoitusosuuteen lähellä markkina-alueita sijaitseville hankkeille. Edellä mainittujen seikkojen huomioon ottaminen on välttämätöntä markkinoiden vääristymien ehkäisemiseksi. 3.1.5. INFO 2000 -ohjelman toteuttamisen osalta tiedonannossa todetaan EY:n tuki, joka ei normaalisti ylitä 50 % hankkeen kuluista. Lisäksi tiedonannossa mainitaan, että "erityisiä lisätukia voidaan tarjota pk-yritysten ja epäsuotuisimpien alueiden osallistumisen kannustamiseksi". Alueiden komitea haluaisi saada lisätietoja tällaisista kannustimista toivoo samalla kannustimien huolellista määrittämistä ennen tarjouspyyntöjen esittämistä, jotta saadaan varmuus niiden avoimesta soveltamisesta. 3.1.6. Tätä taustaa vasten on tärkeää, ettei Euroopan unionin julkinen ala joudu tulevassa tietoyhteiskunnassa passiivisen "toimittajan" osaan. Ohjelmaa tulee siksi voida soveltaa myös julkisen alan viestinnästä saamien kokemusten levittämiseen multimediatekniikan avulla. 3.1.7. Julkiset tiedostot eivät voi yksinään muodostaa perustaa yksityisten tiedontuottajayritysten kaupalliselle multimedia-tuotteiden jatkojalostukselle. Tietoa voidaan välittää multimediateknologian avulla tehokkaasti ja laajasti unionin kansalaisille ja yrityksille. Multimediateknologian tehokas ja luova hyödyntäminen julkisen tiedon välittämisessä kansalaisille ja yrityksille voi siten edistää pienten ja keskisuurten yritysten kansallista ja kansainvälistä kilpailukykyä. 3.1.8. Tietoyhteiskunnan kehityksestä voi olla sekä myönteisiä että kielteisiä seurauksia vammaisille ja muille yhteiskunnan huono-osaisille. AK vaatii, että näihin ryhmiin kiinnitetään erityisesti huomiota kielteisten vaikutusten vähentämiseksi. 3.2. Toimintalinjat Mitä tulee eri toimintalinjoihin ja hankkeisiin alueiden komitea painottaa, että paikallisdemokratiaa tukevia aloitteita tulisi korostaa. Siten myös hankkeilla, jotka tukevat kansalaisten itsehallintoa on merkitystä. Samalla on tärkeää, ettei ohjelman voimavaroja käytetä vain kaupallisten tuotteiden kehittämiseen, sillä muuten on olemassa vaara, ettei multimediatekniikan kaikkia mahdollisuuksia käytetä unionin kehittämisessä hyväksi. Hankkeiden koulutusta koskeviin kohtiin on syytä perehtyä huolella. Samoin tärkeinä voidaan pitää yhteyksiä Socrates- ja Leonardo-ohjelmiin sekä Euroopan sosiaalirahastoon. AK tuo esiin kasvatuksen ja koulutuksen ratkaisevan aseman tietoyhteiskunnassa sekä yhteiskunnan kahtiajakautumisen (kahdella nopeudella kehittymisen) torjunnassa. 3.2.1. Toimintalinja 1: Kysynnän edistäminen ja tietoisuuden lisääminen 3.2.1.1. Alueiden komitea on samaa mieltä siitä, että tietoisuuden lisääminen ja kysynnän edistäminen ovat tärkeitä tekijöitä tietoteollisuuden kasvua tuettaessa ja että Impact-ohjelman yhteydessä käytettyjen tiedotuskampanjoiden tarjoamaa mallia tulee jatkaa ja laajentaa. 3.2.1.2. Toimintalinjan onnistumisen edellytyksenä on kansalaisia lähellä toimivien järjestöjen onnistunut valinta, jotta ne voivat lisätä tietoisuutta tietoyhteiskunnasta ja samalla tarjota tietoteollisuuden tuottajille tietoa kansalaisten kannalta keskeisistä huolenaiheista ja ongelmista. On myös muistettava, että tietoyhteiskunnan päätavoitteita on kehittää vuorovaikutusta eikä vain tarjota kasvavaa määrää sisältöä passiivisille kuluttajille. AK korostaa lisäksi, että on koottava yhteen EU:n eri aloitteet, jotka herättävät kiinnostusta tietoyhteiskuntaa kohtaan. On otettava huomioon yhteistyömahdollisuudet alueellisten ja paikallisten tietokeskusten, esimerkiksi julkisten kirjastojen kanssa. 3.2.1.3. Kohderyhmien määrittäminen on erityisen tärkeää, ja alueiden komitea on samaa mieltä siitä, että pääasiallisia kohderyhmiä tulevat todennäköisesti olemaan pk-yritykset ja kirjastot. On erittäin tärkeää, että suuri osa väestöä kuuluu kohderyhmien piiriin. Siksi on myös korostettava, miten tärkeä asia tietoyhteiskunta on kasvatukselle, koulutukselle, tutkimukselle ja terveydenhuoltojärjestöille sekä kohdistettava toiminta asianmukaisiin järjestöihin. 3.2.1.4. Koska alue- ja paikallisviranomaiset toimivat lähinnä kansalaisia olevalla tasolla, niiden voidaan olettaa olevan keskeisessä asemassa toimintalinjaa toteutettaessa. Kansalaisia tulee erityisesti valistaa multimediatuotteiden tarjoamista mahdollisuuksista koulutuksessa, tutkimuksessa ja liike-elämässä etenkin esittelemällä EU:n toimia näillä aloilla. 3.2.2. Toimintalinja 2: Eurooppalaisen julkisen alan tiedon hyödyntäminen 3.2.2.1. Alueiden komitea on samaa mieltä siitä, että julkinen ala kerää ja tuottaa valtavia määriä tietoa, jota voidaan käyttää raaka-aineena lisäarvoa tarjoavissa tietopalveluissa. Koska julkisen alan tiedon saatavuutta koskevat säännöt ovat eri jäsenvaltioissa hyvin erilaisia, komission ehdotus vihreän kirjan julkaisemiseksi aiheesta on tervetullut. Alueiden komitea haluaa kuitenkin painottaa, että vihreä kirja tulee valmistella alue- ja paikallisviranomaisten kanssa käytyjen tiiviiden neuvottelujen jälkeen, koska niillä on keskeinen asema julkisen tiedon keräämisessä ja jakamisessa. 3.2.2.2. Alueiden komitea on tyytyväinen Euroopan komission ehdotukseen Euroopan julkisen alan tietoja koskevien hakemistojen yhdistämisestä. Lisäksi komitea haluaa korostaa eurooppalaisten hakemistojen kehittämiseen tarvittavan monikielisiä ratkaisuja. 3.2.2.3. Toimintalinjan 2.3 kohta käsittelee "julkisen alan tiedontuotantovoimavarojen käyttämistä". Komitea on samaa mieltä siitä, että Eurooppaa on siunattu runsailla julkisen alan, kuten museoiden, kirjastojen, tekijänoikeus- ja patentintalletusjärjestelmien, opetus- ja koulutuselinten, historiallisten arkistojen sekä arkkitehtonisten ja teollisten kohteiden tietokokoelmilla. Suurin osa näistä kokoelmista on vielä analogisessa muodossa, mutta niiden digitalisointiin päästäneen asteittain. INFO 2000 -ohjelmalla pyritään saamaan nämä digitaaliset kokoelmat yksityisen alan käytettäväksi. Alueiden komitea suhtautuu tavoitteiseen myönteisesti, mutta uskoo, että kaupallista hyödyntämistä voi tapahtua niin julkisella kuin yksityiselläkin alalla. On myös tärkeää taata, ettei julkiselle taholle langennutta asemaa tiedon ilmaisesta levittämisestä kyseenalaisteta. 3.2.2.4. Paikallis- ja alueviranomaisten tiedon saatavuutta koskevien mahdollisten ongelmien lähempi tarkastelu edellyttää merkittävää yhteistyötä asianosaisten viranomaisten ja järjestöjen välillä. Esimerkiksi INFO 2000 -ohjelman yhteydessä tulee varmistaa paikallis- ja alueviranomaisten aktiivinen osallistuminen tehtävään. Erityisesti henkisen omaisuuden oikeuksien hyödyntämisen ja myynnin onnistuminen edellyttää paikallis- ja alueviranomaisten yhteistoimintaa. Niinpä paikallisten ja alueellisten yhteisöjen ja laitosten on osallistuttava alueellisia ja kansainvälisiä hyödyntämisjärjestelmiä koskevien konkreettisten aloitteiden toteuttamiseen. AK korostaa lisäksi, että paikallis- ja alueviranomaisten sekä muiden toimijoiden on hyödyllistä vaihtaa kokemuksia ja ajatuksia teknologista tietoa koskevista aluekehitysstrategioista Euroopan tasolla. INFO 2000:n, Teleciten ja Irisi-aloitteen välinen yhteys on otettava huomioon EAKR:n 10 artiklan aloitteiden tavoin. Kaiken tämän sekä muiden verkkojen ja vastaavien alueellisten yhteistyöaloitteiden täytyisi vähitellen avautua kaikille niistä kiinnostuneille Euroopan alueille. 3.2.3. Toimintalinja 3: Euroopan multimediatiedon mahdollisuuksien toteuttaminen 3.2.3.1. Alueiden komitea on tyytyväinen Euroopan komission ehdotuksen sisältöön. Paikallis- ja aluehallinto on osallistunut varsin aktiivisesti laadukkaan eurooppalaisen multimediatiedon tuotantoon kolmella strategisella alalla: Euroopan kulttuuriperinnön taloudellinen hyödyntäminen, pk-yrityksille suunnatut yrityspalvelut ja maantieteellinen tieto. Alueiden komitea on tyytyväinen siihen, että toimintalinjaa toteutetaan tiiviissä yhteistyössä Raphael- ja pk-yritysohjelmien kanssa. AK on kuitenkin sitä mieltä, että ohjelmassa on korostettava elinikäisen koulutuksen asemaa. Elinikäinen koulutus on oleellista tietoyhteiskunnan toteuttamisen aikana ja multimediatuottajien ja käyttäjien välistä vuorovaikutusta on siksi tähdennettävä. 3.2.3.2. Mitä tulee eurooppalaisen multimedian mahdollisuuksien edistämiseen, on useilla paikallisten ja alueellisten viranomaisten maantieteellisillä analogisilla ja digitaalisilla tiedostoilla suuri merkitys multimedia-alan tiedontuotantoteollisuudelle. 3.2.3.3. Alueiden komitea uskoo, että Impact 2 -ohjelmasta saatua kokemusta voidaan hyödyntää etsittäessä kehittämismallia ohjelman tähän osaan. 3.2.3.4. Multimedia-alan henkisen omaisuuden oikeudet muodostavat esteen eurooppalaisen tietoteollisuuden kehittymiselle ja alueiden komitea on tyytyväinen ohjelman tätä ongelmaa käsitteleviin ehdotuksiin. 3.2.4. Toimintalinja 4: Tukitoimet Ohjelmaehdotuksen tukitoimien avulla on mahdollista tarkkailla ja analysoida multimedia-alan tietoteollisuuden kehitystä. Multimedian tietosisältöstandardien leviäminen ja tietojen kehittämisen rohkaiseminen ovat tärkeä osa ohjelman tukitoimia. 4. Päätelmät 4.1. Alueiden komitea on tyytyväinen ehdotettuun INFO 2000 -ohjelmaan osana yhtenäistä eurooppalaista tietoyhteiskunnan kehittämisstrategiaa. Alueiden komitea on kuitenkin huolissaan siitä, että ohjelmalle osoitettujen voimavarojen vähäisyys estää ohjelmaa saavuttamasta tavoitteitaan. 4.2. Rajalliset voimavarat huomioon ottaen alueiden komitea on sitä mieltä, että Euroopan komission on tärkeää osallistua INFO 2000 -ohjelmaan, koska tämä voi selkeästi edistää alan arvoa lisääviä toimia eurooppalaisella tasolla. Toimien tulee täydentää paikallisen, alueellisen ja kansallisen tason toimia ja lisäksi niiden on oltava läheisyysperiaatteen mukaisia. Koordinointi muiden EU-ohjelmien kanssa on myös tärkeää. 4.3. Paikallis- ja aluehallinnon tiivis osallistuminen ohjelmaan on oleellista, erityisesti kun on kysymys julkisen alan tiedoista. Alueiden komitea haluaa korostaa, että kaupallista hyödyntämistä voi tapahtua sekä julkisella että yksityisellä sektorilla. 4.4. Alue- ja paikallishallinto voi merkittävällä tavalla edistää multimedia-alan tietoisuuden lisäämistä ja kysynnän edistämistä. Lisäksi todetaan, että multimediatiedon mahdollisuuksien kehittämisen kannalta merkittävät alat (Euroopan kulttuuriperinnön taloudellinen hyödyntäminen, pk-yrityksille suunnatut yrityspalvelut ja maantieteellinen tieto) ovat ohjelma-aloja, joissa paikallis- ja aluehallinto voivat olla keskeisessä asemassa. 4.5. Alueiden komitea korostaa tietoyhteiskunnan taloudellista, yhteiskunnallista ja kulttuurista merkitystä ja toteaa, että Euroopan tietoteollisuuden kehittämisessä alueen kulttuurinen ja kielellinen moninaisuus on syytä ottaa huomioon. 4.6. Alueiden komitea on tyytyväinen siihen, että INFO 2000 -ohjelman yhteydessä pyritään välttämään jakautuminen runsaan tiedon ja vähäisen tiedon alueisiin kiinnittämällä monissa ohjelmakohdissa erityistä huomiota unionin epäsuotuisimpiin ja syrjäisimpiin alueisiin. Bryssel, 18. tammikuuta 1996. Alueiden komitean puheenjohtaja Jacques Blanc () EYVL N:o C 250, 26. 9. 1995, s. 4. () EYVL N:o C 210, 14. 8. 1995, s. 1. () EYVL N:o C 210, 14. 8. 1995, s. 109. () Neuvoston 1787. kokouksen päätökset 9561/94.